Som McBain skildrer Sjöwall & Wahlöö et kollektiv av etterforskere. Men der McBains detektiver er kolleger på en politistasjon, er Sjöwall & Wahlöös personer ledende etterforskere ved ulike avdelinger av Stockhoms- og Rikspolisen, som samarbeider om spesielt alvorlige saker. De viktigste personene er: fungerer som gruppens leder, og avanserer etterhvert – tross sin mangel på ambisjoner – til en høy stilling i politiet. Om han er en dyktig politimann, har han store problemer i privatlivet. Ekteskapet er en fiasko og sønnen et problembarn. Martin finner trøst i sine store interesser: Dampskip, marinehistorie og skipsmodeller. Med støtte fra datteren Putte flytter han til slutt ut, og den litt forknytte småborgeren innleder etterhvert et forhold til den kommunistiske «idealkvinnen» Rhea. Den høye og magre Beck er gjennom hele serien sterkt plaget av mavesår og snue. er Becks nærmeste kollega og beste venn. I begynnelsen skildres han som en tidligere marinejeger som plager sine underordnede; etterhvert utvikles han til en lubben livsnyter, som av prinsipp aldri bærer våpen. Han gifter seg sent i livet, men ekteskapet blir desto lykkeligere. Kollberg utvikler stadig mer radikale meninger, og forlater til slutt politiet og får arbeid i kultursektoren. introduseres i bok nr. 2 og overtar umiddelbart Kollbergs rolle som bølle. Larsson er overklassegutt og snobb med eksklusiv smak, men også tidligere sjømann, kommunist, avholdsmann og kvinnehater. Men først og fremst er han en storvokst, voldelig bølle, som få av kollegene utstår. Spesielt er motsetningene til Kollberg store. Merkelig nok blir den «politisk ukorrekte» Larsson raskt lesernes favoritt. er den ultimate middelmådighet. En dvask, men stødig familiemann, gift med en samisk kvinne og alltid full av hjemlengsel til Norrland. Samtidig er han Gunnvald Larssons eneste nære venn. er en piperøkende tørrpinn, kjent for sine lange toalettbesøk og sin utrolige hukommelse. Også han er lykkelig gift, med en kvinne like stor og uskjønn som ham selv. er gruppens yngste medlem og Kollbergs mobbeoffer i de første bøkene. I blir han drept da han nærmer seg løsningen på en gammel, uoppklart drapssak. er Stenströms forlovede, som etter politimannens død selv går politiskolen og senere bidrar i enkelte av gruppens saker. er Stenströms erstatter som gruppens yngstemann. Etter at Kollberg blir hardt skadet på grunn av Skackes uforstand, søker den unge politimannen seg til politikammeret i Malmö. er politimann i Malmö, og samarbeider ved flere anledninger med Stockholmsgruppen før han blir Skackes overordnede. er et par udugelige politikonstabler som stadig steller til rot – til stor irritasjon for Gunnvald Larsson.